Drvene crkve u Malopoljskoj
Drvene crkve u Malopoljskoj dio su srednjovjekovne crkvene tradicije u rimokatoličkoj kulturi. Nalaze se na području historijske regije Malopoljske koja obuhvata karpatsko podnožje sjevernog dijela Zapadnih Karpata, južna i jugoistočna Poljska. Nalaze se u gradovima i selima: Binarowa, Blizne, Dębno Podhalańskie, Haczów, Lipnica Murowana i Sękowa. Izgrađene su tehnikom horizontalnih brvana, uobičajenom u istočnoj i sjevernoj Evropi od srednjeg vijeka Gradnju crkvi su financirale bogate plemićke porodice i postale su statusnim simbolima. Prve crkve su rađene u stilu gotike, sa višebojnim ukrasima koji su se, zbog drvene građe, bitno razlikovali od tradicionalne poljske gotike od kamena i opeke. Kasnije građevine pokazuju uticaje baroka i rokokoa, ali i snažan uticaj bizantijske arhitekture zbog prisutnosti grko-katoličke crkve u ovom području. Iz evropske arhitekture preuzele su izduženi glavni brod i izdužene tornjeve. Šest najbolje očuvanih i najstarijih drvenih gotičkih crkava 2003. godine upisane su na UNESCO-ov popis mjesta svjetske baštine Crkva svetog Arhanđela Mihovila, oko 1500, Binarowa, a 1595. godine završena je dogradnjom tornja na zapadnom pročelju. Početkom 17. stoljeća crkva je zatvorena vanjskom arkadom, prozorski otvori su povećani i nove višebojne slike su zamijenile starije slikocrteže. Crkva Svih Svetih, 1470, Blizne, je bogato oslikana s prizorima "Posljednjeg suda" iz 15. stoljeća. U 18. stoljeću je opremljena drvenim namještajem i ponovno je oslikana. Crkva svetog Arhanđela Mihovila, 15 stoljeće, Debno Podhalańskie. Ona ima jedinstvene srednjovjekovne ukrase, slikocrteže, na svodu i zidovima iz 15. i 16. stoljeća. Ukrasi se sastoje od 77 motiva, uključujući arhitektonske gotičke oblike, životinjske, svjetovne i vjerske prizore. Crkva Uznesenja Marijina i svetog Arhanđela Mihovila, 1338, Haczów, je najstarija drvena gotička crkva u Evropi, sa izvornim višobojnim ukrasima iz 15. stoljeća. Početkom 17. stoljeća je zatvorena obrambenom zidom zemljanih bastiona. Crkva svetog Leonarda, kasno 15. stoljeće, Lipnica Murowane. Iz 15. stoljeća su preživjeli dijelovi višebojnih ukrasa na svodu glavnog broda. Crkva se nalazi izvan obrambenih gradskih zidina i služila je kao grobna crkva sve do danas. Obnavljana je više puta, ali nije narušen njen oblik i prostorni raspored. Crkva svetog Filipa i svetog Jakova, 15 stoljeće, Sękowa